Twee omstanders en ’n lewensredder wat van diens af was, het Vrydagoggend alles in die stryd gewerp om ’n man uit die see in Robberg naby Plett te red.
Marc Rodgers, Plettenbergbaai se NSRI-stasiebevelvoerder, het gesê ’n reddingspan is uitgestuur nadat hulle in kennis gestel is van ’n verdrinking wat besig is om te gebeur.
“Die man (60) van Londen, Engeland, is deur twee omstanders en die lewensredder uit die water gered. Hulle het na die man geswem toe hulle besef hy is in ’n sleurstroom vasgevang en dat hy die see ingetrek word,” het Marc gesê.